UEFA koeficientai

UEFA koeficientai – Europos futbolo statistika, pagal kurią reitinguojos klubų bei nacionalinės komandos. Koeficientus skaičiuoja UEFA. Sistemos tikslas – tolygiau paskirstyti dalyvius atrankos turnyruose. Pagal koeficientus komandos pagal pajėgumą sugrupuojamos į krepšelius, kad skirstant komandas į atrankos varžybų grupes kiekvienoje grupėje būtų tik po vieną komandą iš krepšelio, taigi stipriausios komandos kartu į tą pačią grupę nepatenka.

Skaičiuojami trijų rūšių koeficientai:
 Nacionalinių rinktinių koeficientai;
 Vyrų rinktinių
 Moterų rinktinių
 Salės futbolo vyrų rinktinių
 Nacionalinių lygų koeficientai;
 Futbolo klubų koeficientai
 Vyrų klubų
 Moterų klubų

Nacionalinių rinktinių koeficientai 
FIFA ir UEFA turi atskiras koeficientų skaičiavimo metodus. Taškų skaičiavimo sistema dažnai kito. UEFA Nacionalinių vyrų futbolo rinktinių koeficientai buvo skaičiuojami kas dveji metai, pradedant 2003 m. Buvo sumuojami visų rungtynių rezultatai (už pergalę skiriami trys taškai, už lygiasias – vienas) ir suma padalinama iš sužaistų rungtynių skaičiaus. Koeficientai buvo skaičiuojami pagal rinktinių atrankos į Europos ir pasaulio čempionatus rungtynių rezultatus. Ši sistema buvo naudojama traukiant 2004 m. ir 2008 m. UEFA Europos čempionatų, bei 2006 m. FIFA pasaulio taurės burtus.

Po 2006 m. pasaulio taurės čempionato, FIFA perėmė Europos šalių koeficientų skaičiavimą tolimesniems FIFA čempionatams, naudojant FIFA pasaulio reitingus. 2008 m. UEFA įdiegė naują koeficientų skaičiavimo sistemą – už sužaistas rungtynes, pergales, lygiasias ir įmuštus įvarčius buvo skiriamas tam tikras kiekis taškų. Buvo atsižvelgiama į dviejų pastarųjų atrankos ciklų rezultatus. 

2017 m. UEFA koeficientai buvo panaudoti ir skirstant dalyvius naujai sukurtoje UEFA Tautų lygoje. Šiame paskaičiavime, 40% taškų buvo paimta iš taškų, surinktų 2018 m. FIFA pasaulio taurės atrankos varžybose, 40% iš 2016 m. UEFA Europos atrankos bei čempionato, ir 20% iš 2014 m. FIFA pasaulio taurės atrankos bei čempionato.

Tai buvo paskutinis kartas kai buvo naudojami UEFA nacionalinių rinktinių koeficientai. 2019 m., traukiant burtus į 2020 m. Europos čempionato atranką, buvo naudojami 2018–2019 m. UEFA Tautų lygos galutinių rezultatų reitingai, o ne UEFA koeficientai. 2024 m. Europos čempionato atrankai buvo naudojami 2022–2023 m. UEFA Tautų lygos reitingai.

Dabartinė FIFA reitingų sistema buvo įdiegta 2018 m., skaičiavimai daromi Elo reitingų sistemos pagrindu. 

Paskutiniai UEFA tautų lygos reitingai buvo paskelbti  Lietuvos vyrų futbolo rinktinė užima 47-ą vietą. Po 2020–2021 m. UEFA Tautų lygos sezono rinktinė užėmė 41-ą vietą,, o po 2018–2019 m. sezono – 39-ą vietą. FIFA reitinguose, Lietuva  užėmė 144-ąją vietą.

Moterų futbolo rinktinių koeficientų bei reitingų skaičiavimo sistema kito lygiagrečiai su vyrų rinktinių sistema.

Salės futbolo (futsal) rinktinių koeficientai 
Salės futbolo vyrų rinktinių koeficientai nuo 2020 m. skaičiuojami tokiu pačiu principu kaip FIFA pasaulio reitingai – Elo reitingų pagrindu. Taškai perskaičiuojami po kiekvienų rungtynių, skaičiavimo pagrindu yra komandų reitingų skirtumas prieš rungtynių pradžią, bei varžybų svarbos koeficientas. Iki tol, oficialių UEFA koeficientų skelbiama nebuvo, tiksliausi neoficialūs reitingai buvo skelbiami futsalworldranking.com interneto svetainėje.  Lietuvos vyrų salės futbolo rinktinė užėmė 42 vietą.

Moterų salės futbolo rinktinių koeficientai į 2022 m. Europos moterų salės futbolo čempionato atranką buvo skaičiuojami 2019 m. čempionato rezultatų pagrindu. Prieš tai, į 2019 m. čempionato atranką, buvo atsižvelgta į rezultatus pasiektus 2018 m. UEFA Europos čempionato ir atrankos, 2016 m. FIFA pasaulio atrankos bei čempionato, ir 2016 m. UEFA Europos atrankos bei čempionato varžybose. Lietuvos moterų salės futbolo rinktinė 2020 m. tarp 24 dalyvių užėmė 19-ą vietą reitingų lentelėje.

Futbolo asociacijų koeficientai 
UEFA šalių-narių futbolo asociacijų koeficientai (anksčiau vadinami lygų koeficientai) lemia skaičių klubų, atstovaujančių šalį Europinėse varžybose. Kas treji metai UEFA koreguoja dalyvių struktūrą, šiuo metu naudojama 2021-2024 metams nustatyta sistema.

Kasmet skaičiuojama paskutinių 5 sezonų koeficientų suma. Pirma susumuojami visų komandų, atstovavusių šalį Europos varžybose, rezultatai: 2 taškai skiriami už pergalę, 1 už lygiasias. Atrankos etapuose žaistų rungtynių rezultatai dalinami iš dviejų. Papildomi taškai komandai skiriami pasiekus grupių etapą, nugalėjus grupėje, bei pasiekus kiekvieną tolimesnį etapą. Gauta suma padalijama iš dalyvavusių šalies komandų skaičiaus, o gautasis rezultatas apvalinamas iki 3 skaitmenų po kablelio. Gauta suma padalijama iš dalyvavusių šalies komandų skaičiaus, o gautasis rezultatas apvalinamas iki 3 skaitmenų po kablelio.

 Nuoroda: 2021-2022 m. UEFA futbolo asociacijų koeficientai

2021-2022 m. futbolo asociacijų koeficientų lentelėje Lietuva užima 34 vietą tarp 55 UEFA narių.

Moterų futbolo asociacijų koeficientų skaičiavimo sistema yra tokia pati kaip ir vyrų futbolo. 2021-2022 m. moterų futbolo asociacijų koeficientų lentelėje Lietuva užima 19 vietą tarp 43 UEFA narių.

Salės futbolo (futsal) asociacijų koeficientai 
Salės futbolo asociacijų koeficientai neskaičiuojami, UEFA futsal čempionų lygos atrankai naudojami salės futbolo rinktinių koeficientai.

Klubų koeficientai 

Klubų koeficiantai skaičiuojami paskutinių 5 UEFA sezonų rezultatų pagrindu. Taškai skiriami už pergales, lygiąsias bei už kiekvieną pasiektą aukštesnį etapą. 

Vietos UEFA čempionų lygoje, UEFA Europos lygoje ir UEFA Europos konferencijų lygoje skiriamos pagal futbolo asociacijų koeficientus.

Traukiant burtus, klubų koeficientų pagrindu komandos renkamos į atrinktųjų () krepšelį. Tokiu būdu išvengiama stipresnių komandų akistatų pradiniuose varžybų etapuose. Jei klubo koeficientas yra mažesnis nei 20% futbolo asociacijos koeficiento, skaičivimui imama 20% asociacijos koeficiento.

Iki 2018 m. klubo koeficientas buvo lygus 5 UEFA sezonų koeficientų sumai plius 20% asociacijos koeficiento.

 Nuoroda: 2022-2023 m. UEFA klubų koeficientai

Moterų klubų koeficiantai, kaip ir vyrų, skaičiuojami paskutinių 5 UEFA sezonų rezultatų pagrindu. Taškai skiriami už pergales, lygiąsias bei už kiekvieną pasiektą aukštesnį etapą. Klubo koeficientas yra lygus 5 UEFA sezonų koeficientų sumai plius 20% asociacijos koeficiento – sistema kuria buvo skaičiuojami ir vyrų klubų koeficientai iki 2018 m. FC Gintra prieš 2022-2023 metų UEFA sezono pradžią užėmė 30-ą vietą.

Salės futbolo (futsal) klubų koeficientai 
Futsal klubų koeficientai yra skaičiuojami paskutinių 3 UEFA sezonų rezultatų pagrindu. Kauno Žalgiris užėmė 9-ą vietą prieš 2022-2023 metų UEFA sezono pradžią.

Moterų futsal klubų koeficientai nėra skaičiuojami, UEFA moterų čempionų lygos atrankai naudojami moterų nacionalinių rinktinių koeficientai.

Kiti koeficientai 

 U-19 rinktinių
 WU-19 rinktinių
 U-17 rinktinių
 WU-17 rinktinių

Šaltiniai 

 UEFA-COEFFICIENTS.COM – Country Ranking, Champions League and Europa League statistics

Nuorodos 
 UEFA Country Ranking
 Lygų koeficiantai UEFA svetainėje
 2002–2007 m. UEFA lygų koeficientai
 2003–2008 m. UEFA lygų koeficientai

Futbolo reitingai
UEFA